paragraph_text: Zarobljeno oružje je prema procjenama tadašnjeg zapovjednika obrane Varaždina pukovnika Ivana Rukljića vrijedilo između 700 milijuna i milijardu dolara. Tada je hitno otpremljeno većinom na bojišnice u Vukovar i južno ratište. Varaždinska pobjeda bila je značajan impuls braniteljima u Hrvatskoj. Pomogla je preokrenuti tijek Domovinskog rata i odredila njegovu daljnju budućnost. Pametnom strategijom i ispravnom taktikom hrvatske su oružane snage znatno ojačale oružjem, vojnom oprememom i oruđem iz varaždinskog oklopnog vojnog korpusa JNA.